proxectonos/corpus_dominio_legal_administrativo_tmp huggingface dataset:
24/05/2022 | Administración LocalMunicipal
Narón
Intervención
Edicto aprobación do padrón fiscal das taxas pola inscrición nos cursos e actividades das instalacións deportivas do mes de maio de 2022

A Xunta de Goberno Local, en sesión ordinaria que tivo lugar o día 19/05/2022, adoptou, entre outros, o seguinte acordo: Aprobar o padrón fiscal das taxas pola inscrición nos cursos e actividades das instalacións deportivas do mes de maio de 2022, cun importe de 23.558,57 € e 1.207 contribuíntes. Exposición: O padrón quedará exposto ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de octubre, do Procedemento Administrativo Común das Administracións Públicas. Non obstante, se se considera convinte, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, xeral tributaria e no artigo 75 da Ordenanza Fiscal nº 1 xeral de xestión, recadación e inspección. Narón, 19 de maio de 2022 A alcaldesa Marián Ferreiro Díaz
24/05/2022 | Administración LocalMunicipal
Fisterra
Aprobación inicial do padrón fiscal da taxa reguladora da prestación do servizo de saneamento e depuración de augas residuais do concello de Fisterra - ano 2022

Por resolución da alcaldía número 198/2022, de 18/05/2022, adoptouse o seguinte acordo: 1º) Aprobar inicialmente o padrón da taxa pola prestación do servizo de saneamento e depuración de augas residuais do concello de Fisterra, (Ordenanza Fiscal publicada no BOP nº 137 de 21/07/2014), referido ao ano 2022, no que constan 3334 recibos, por un importe total de cento vinte e catro mil oitocentos noventa e tres euros e dezaseis céntimos (124.893,16 €), segundo o seguinte detalle: 2º) Expoñer ao público todos os datos incorporados ao Padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación e na web municipal. Esta exposición, por prazo de quince días desde a correspondente publicación no BOP, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria.3º) Fronte aos recibos incorporados ao Padrón, todos os interesados poderán interpoñer RECURSO DE RESPOSICIÓN ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado desde o día seguinte ao remate da exposición ao público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes desde a súa interposición. Contra a desestimación presunta do recurso poderase interpoñer RECURSO CONTENCIOSO-ADMINISTRATIVO ante o Xulgado do Contencioso - Administrativo de A Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal e como establece o artigo 46.1 da Lei 29/1988, do 13 de xullo, reguladora da xurisdición contencioso - administrativa. Tamén se poderá interpoñer calquera outro recurso que se estime convinte. Fisterra, 18 de maio de 2022 O Alcalde-Presidente Asdo. José Marcote Suárez
24/05/2022 | Administración LocalMunicipal
Touro
Anuncio de aprobación da oferta extraordinaria de emprego público 2022, para a estabilización de emprego temporal do Concello de Touro

A Xunta de Goberno Local, en sesión de data 18 de maio de 2022, adoptou o acordo de aprobación da oferta extraordinaria de emprego público para 2022, que se transcribe a continuación: Examinada a proposta para a aprobación de oferta extraordinaria de emprego público 2022 para a estabilización de emprego temporal, conforme ás previsións do artigo 2 da Lei 20/2021, do 28 de decembro, de medidas urxentes para a redución da temporalidade no emprego público, na que se especifican as prazas existentes para estabilización de emprego temporal. Considerando os informes de Intervención e Secretaría que obran no expediente e o acordo da Mesa xeral de negociación do día 18 de maio de 2022, polos que se informa favorablemente a súa aprobación. Tendo en conta, a seguinte lexislación aplicable: – O artigo 2, Disposición adicional primeira, cuarta, quinta, sexta, oitava e novena, e a Disposición transitoria primeira da Lei 20/2021, do 28 de decembro, de medidas urxentes para a redución da temporalidade no emprego público. – Os artigos 10, 11, 37, 69 e 70, e a Disposición Adicional Cuarta do texto refundido da Lei do Estatuto Básico do Empregado Público aprobado por Real Decreto Lexislativo 5/2015, do 30 de outubro. – O artigo 128 do texto refundido das disposicións legais vixentes en materia de Réxime Local aprobado por Real Decreto Lexislativo 781/1986, do 18 de abril. – Os artigos 91 e 21.1. g) da Lei 7/1985, do 2 de abril, Reguladora das Bases de Réxime Local. Vistos os antecedentes, a Xunta de Goberno Local, por unanimidade, acorda: PRIMEIRO.– Aprobar a oferta extraordinaria de emprego público deste Concello para o ano 2022, para a estabilización de emprego temporal, que contén as seguintes prazas: SEGUNDO.– Publicar a oferta extraordinaria de emprego público para a estabilización de emprego temporal do Concello de Touro no taboleiro de anuncios da Corporación, así como na sede electrónica deste Concello https://sede.touro. gal, no Boletín Oficial da Provincia e no Boletín Oficial da Comunidade Autónoma correspondente, en cumprimento do artigo 91 da Lei 7/1985, do 2 de abril, reguladora das bases de réxime local, e do artigo 70.2 do texto refundido da Lei do Estatuto básico do empregado público aprobado polo Real decreto lexislativo 5/2015, do 30 de outubro. TERCEIRO.– A publicación da convocatoria para a cobertura das prazas incluídas na oferta para a estabilización temporal deberá ser antes do 31 de decembro de 2022 e a súa resolución antes do 31 de decembro de 2024. CUARTO.- Notificarlle o presente acordo aos interesados, con indicación expresa dos recursos a interpor, e darlle conta ao Pleno da Corporación na primeira sesión ordinaria que realice. Touro, 18 de maio de 2022 O Alcalde, Asdo.: Ignacio Codesido Barreiro.
24/05/2022 | Administración LocalMancomunidades
Mancomunidade de Concellos da Comarca de Ferrol
Anuncio de aprobación inicial do regulamento actualizado de funcionamento do servizo mancomunado de lacería e refuxio de Mougá

O Pleno da Mancomunidade de Concellos da Comarca de Ferrol, na súa sesión do 09/05/2022, acordou aprobar inicialmente o regulamento actualizado de funcionamento do servizo mancomunado de lacería e refuxio de Mougá. Así mesmo sométese o dito regulamento, de conformidade co artigo 49 da LBRL, a información pública polo prazo de 30 días aos efectos de que os interesados acheguen reclamacións e suxerencias. O período de información pública comezará a contar desde o día seguinte á publicación efectuada, a cuxo efecto o texto estará dispoñible na sede da Mancomunidade, Praza de Armas s/n, Ferrol, ou ben no taboleiro de anuncios da web da Mancomunidade en www.comarcaferrolterra.es O que se fai público para xeral coñecemento. Ferrol, o 2 de maio do 2022, O Presidente da Mancomunidade, Rosa Magdalena Galver Snoubri
24/05/2022 | Administración LocalMunicipal
A Coruña
Xestión Tributaria
Exposición pública matrícula fiscal primeiro trimestre das taxas de quioscos e prestación de servicios en mercados

Por Delegación da Xunta de Goberno Local, o Concelleiro de Economía, Facenda e Réxime Interior, mediante resolución de data 29 de abril de 2022, aprobou as Matrículas Fiscais correspondentes ao PRIMEIRO TRIMESTRE DO EXERCIZO 2022 polos conceptos de Taxas por Ocupación de Terreos de Uso Público con Quioscos e Prestación de Servizos en Mercados Municipais, tendo en conta que o cobro das cotas aprobadas verifícase por trimestres naturais na forma e períodos que se sinalarán nos correspondentes Edictos de Cobranza, en virtude das respectivas Ordenanzas Fiscais Números 29 e 30 Reguladoras das mesmas, aprobadas por este Concello. De conformidade co disposto no artigo 102 da Lei 58/2003 Xeral Tributaria e artigo 86 da Ordenanza Xeral de Xestión aprobada por este Concello, as matrículas aprobadas quedan exposta ao público durante o PRAZO DUN MES, contado a partir da publicación, tendo en conta que a mesma servirá como notificación de todas as cotas dos sucesivos períodos trimestrais que teñan a mesma contía e baséense nos mesmos elementos esenciais. Durante o devandito prazo, os interesados poderán examinalas e formular alegacións e presentar, no PRAZO DUN MES seguinte á finalización da exposición pública, os seguintes recursos: a) Con carácter previo e potestativo o recurso de reposición previsto no art.14 do Real Decreto Lexislativo 2/2004 polo que se aproba o Texto refundido da Lei Reguladora das Facendas Locais. b) Reclamación económico-administrativa, que terá carácter preceptivo previo ao recurso contencioso administrativo, prevista no art.137 da Lei 7/1985, segundo redacción dada pola Lei 57/2003 de medidas para a modernización do goberno local. c) Non poderán ser simultáneos ambos os recursos, de producirse esta situación tramitarase o presentado en primeiro lugar e declararase inadmisible o segundo (art.222 da Lei 58/2003, Xeral Tributaria). d) Calquera outro recurso que estime procedente. Este anuncio ten carácter de notificación colectiva ao amparo do disposto no artigo 102 da Lei 58/2003 Xeral Tributaria. A Coruña, 16 de maio de 2022. O Director da área de Economía, Facenda e Réxime Interior Manuel Ángel Jove Losada
24/05/2022 | Administración LocalMunicipal
Muxía
Anuncio de aprobación definitiva do orzamento 2022

APROBACIÓN DEFINITIVA DO ORZAMENTO DO 2022 O Pleno do Concello, en sesión extraordinaria celebrada o 13 de abril de 2022, aprobou inicialmente o orzamento xeral municipal, as bases de execución e o padro de personal para o exercicio 2022. Someteuse o expediente a información pública durante o prazo de quince días, en virtude do anuncio publicado no BOP n.º 77 do 25 de abril de 2022, sen que durante o prazo conste a presentación de ningún tipo de reclamación. Así, o acordo inicial enténdese elevado a definitivo. En cumprimento do disposto no artigo 169.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, procédese á publicación do mesmo resumido por capítulos así do cadro de persoal: INGRESOS GASTOS CADRO DE PERSOAL DO CONCELLO FUNCIONARIOS PERSOAL LABORAL Muxía, a 18 de Maio de 2022. O alcalde Santiago M. Toba Campaña
24/05/2022 | Administración LocalMunicipal
Touro
Anuncio exposición pública da taxa de recollida de lixo do ano 2022

Aprobado por acordo da Xunta de Goberno Local, en sesión de data 18 de maio de 2022, o Padrón Municipal da Taxa sobre Recollida de Lixo e Residuos Sólidos Urbanos correspondente ao exercicio de 2022, queda exposto ao público na Secretaría deste Concello durante o prazo dun mes, a contar desde a publicación do presente anuncio no BOP aos efectos de que poidan presentarse os recursos pertinentes á que se refiren os artigos 108 da Lei 7/1985, reguladora das bases do réxime local, e art.14.2 do Real decreto lexislativo 2/2004, de 5 de marzo, polo que se aproba o Texto refundido da lei reguladora das facendas locais, servindo a presente publicación de notificación colectiva conforme determina o artigo 102.3 da Lei 58/2003, de 17 de decembro, xeral tributaria. Touro, 18 de maio de 2022 O alcalde, Asdo.: Ignacio Codesido Barreiro.
24/05/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.74673. Solicitude de concesión de augas públicas solicitada por Jacobo Capelo Capelo (Dumbría)

SERVIZO TERRITORIAL DA ZONA HIDROGRÁFICA DE GALICIA CENTRO ANUNCIO Expediente: DH. A15.74673 Veronica Claudia Lamego Barreda solicita de Augas de Galicia a concesión dun aproveitamento de augas públicas coas seguintes características: SOLICITANTE: Veronica Claudia Lamego Barreda VOLUME TOTAL ANUAL: 2.343,30 m 3 /ano. CAUDAL MÁXIMO INSTANTÁNEO: 0,0743 l/s DESTINO: uso gandeiro ORIXE: manancial “Prado da Fonte” LUGAR: Rebouta (Olveira) CONCELLO: Dumbría O aproveitamento consiste na captación dun manancial situado na parcela 461 do polígono 9, e na súa condución mediante unha tubaxe de 50 mm de diámetro ó longo duns 802 m polas parcelas 460, 458, 456, 454, 452, 450, 566, 585 e 600 do mesmo polígono, para logo discorrer polo camiño ata o depósito, dende o que parte unha condución de 32 mm de diámetro ó longo duns 551 m ata o establo do peticionario. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Dumbría ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial - Jesús Antonio Manrique Merino (sinatura dixital), 13 de maio de 2022.
24/05/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.84175. Solicitude de concesión de augas públicas presentada polo Concello de Rois (Rois)

SERVIZO TERRITORIAL DA ZONA HIDROGRÁFICA DE GALICIA CENTRO ANUNCIO Expediente: DH. A15.84175 O Concello de Rois solicita de Augas de Galicia a concesión dun aproveitamento de augas públicas coas seguintes características: SOLICITANTE: Concello de Rois VOLUME TOTAL ANUAL: 6.307,20 m 3 /ano. CAUDAL MÁXIMO INSTANTÁNEO: 0,2 l/s DESTINO: fonte lavadoiro ORIXE: manancial LUGAR: Salgueiros (Augasantas) CONCELLO: Rois O aproveitamento consiste na captación dun manancial situado na parcela de referencia catastral 15075A089002190000XM mediante aneis de formigón, e na súa condución mediante tubaxe de polietileno de 32 mm de diámetro ó longo duns 110 m ata unha fonte lavadoiro público, tellado e situado no núcleo do lugar de Salgueiros. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rois ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial - Jesús Antonio Manrique Merino (sinatura dixital), 3 de maio de 2022.
24/05/2022 | Administración LocalMunicipal
Ortigueira
Secretaría
Bases para adxudicación de autorizacións demaniais para instalación de postos de restauración, hostalaría, gastro buses e similares en espazos públicos durante o Festival Internacional do Mundo Celta de Ortigueira

ANUNCIO Bases para adxudicación de autorizacións demaniais para instalación de postos de restauración, hostalaría, gastro buses e similares en espazos públicos durante o Festival Internacional do Mundo Celta de Ortigueira Por Resolución da Alcaldía de data 12 de maio de 2022 aprobáronse as bases reformadas que rexerán a adxudicación de autorizacións demaniais para a instalación de postos de restauración, hostalaría, gastro buses e similares en espazos públicos durante o Festival Internacional do Mundo Celta de Ortigueira no ano 2022. Os interesados dispoñen dun prazo de 30 días naturais desde o seguinte á publicación do presente anuncio no Boletín Oficial da Provincia de A Coruña para presentar as súas solicitudes. As bases xerais e demais documentación están publicadas na sede electrónica do Concello de Ortigueira: ortigueira. sedelectronica. es. Ortigueira, 18 de maio de 2022. O alcalde Juan Vicente Penabad Muras
24/05/2022 | Administración LocalMunicipal
Padrón
Aprobación da oferta de emprego público do ano 2022

APROBACIÓN DA OFERTA DE EMPREGO PÚBLICO 2022 En cumprimento do establecido no artigo 70.2 do Real decreto lexislativo 5/2015, do 30 de outubro, polo que se aproba o Texto refundido do Estatuto básico do empregado público, no 48.4 da Lei 2/2015, do 29 de abril, do emprego público de Galicia, no 5.º do Real decreto 896/1991, do 7 de xuño, polo que se establecen as regras básicas e os programas mínimos aos que debe axustarse o procedemento de selección dos funcionarios da administración local, no 20 da Lei 22/2021, do 28 de decembro, de orzamentos xerais do Estado para o ano 2022 e no 2 da Lei 20/2021, do 28 de decembro, de medidas urxentes para a reducción da temporalidade no emprego público, faise público que por Decreto do señor alcalde 330/2022, do 19 de maio, aprobouse: Primeiro. –A seguinte oferta de emprego público do Concello de Padrón do 2022 de acordo co orzamento municipal e o cadro de persoal aprobados polo Pleno da Corporación Municipal na sesión do 20 de agosto do 2020 prorrogados para o 2022: Segundo. –A seguinte oferta extraordinaria de emprego público para o 2022 para procesos de estabilización do emprego temporal coa inclusión de todas as prazas de natureza estructural que, estando dotadas orzamentariamente, estiveron ocupadas de forma temporal e ininterrumpidamente cando menos nos 3 anos anteriores ao 31 de decembro do 2020: Contra a resolución indicada, que pon fin á vía administrativa, poderase interpoñer: – Potestativamente o recurso de reposición, no prazo máximo dun mes desde o día de publicación da presente resolución, ante o mesmo órgano que ditou o acto impugnado. – Con posterioridade á resolución expresa ou presunta do recurso de reposición, ou ben directamente, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses desde o día de publicación da presente resolución. – O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente. Padrón, 19 de maio do 2022. O alcalde Asdo.: Antonio Fernández Angueira
24/05/2022 | Administración LocalMunicipal
Vimianzo
Anuncio de exposición pública

Con data 19/05/2022 por esta Alcaldía apróbase inicialmente o padrón da taxa pola recollida de lixo do ano 2022 co detalle seguinte: Padrón do ano 2022 (3467 recibos por importe total de 173.228,20 euros). O padrón aprobado expóñese ó público nas oficinas do Concello de Vimianzo durante QUINCE DÍAS hábiles, contados a partir da publicación do anuncio no Boletín Oficial da Provincia, a efectos de que poida ser examinado e presentar as oportunas reclamacións. No caso de non presentarse reclamacións, a citada aprobación elevarase automaticamente a definitiva. Esta exposición servirá de notificación colectiva a todos os contribuíntes nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ó Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 108 da Lei 7/1985, de 2 de abril, reguladora das bases do réxime local e no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao remate da exposición pública do padrón. A interposición do recurso non suspende a eficacia das liquidacións correspondentes. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderase interpor recurso contencioso-administrativo, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativo. Non obstante, se o consideran oportuno, os interesados poderán empregar e exercitar calquera outro recurso que se estime conveniente. O que se fai público para xeral coñecemento e efectos oportunos. Vimianzo, a 19 de maio de 2022 A alcaldesa Mónica Rodríguez Ordóñez
24/05/2022 | Administración LocalMunicipal
Rianxo
Secretaría
Anuncio da oferta de emprego público para a estabilización de emprego temporal Lei 20/2021, do 28 de decembro

ANUNCIO Secretaría Oferta de emprego público para a estabilización de emprego temporal Asunto: OFERTA DE EMPREGO PÚBLICO PARA A ESTABILIZACIÓN DE EMPREGO TEMPORAL LEI 20/2021, DO 28 DE DECEMBRO EXPEDIENTE: 2022/X999/000253 En cumprimento do disposto na Lei 20/2021, do 28 de decembro, de medidas urxentes para a redución da temporalidade no emprego público, por Resolución da Alcaldía de data de 19.05.202 acordouse: PRIMEIRO.–Aprobar a seguinte oferta de emprego público extraordinaria de estabilización de emprego temporal ano 2022: 1.–FUNCIONARIOS DE CARREIRA 2.–PERSOAL LABORAL FIXO TOTAL: 59 PRAZAS. SEGUNDO.–Publicar a oferta de emprego público na sede electrónica deste Concello, no seu taboleiro de anuncios e no Boletín Oficial da Provincia da Coruña para xeral coñecemento e interposición dos recursos que, no seu caso, os interesados consideren oportuno. TERCEIRO.–Contra a presente Resolución poderán os interesados interpor recurso potestativo de reposición ante esta Alcaldía, no prazo dun mes, contado a partir do día seguinte á súa publicación. Tamén poderán interpor alternativamente recurso contencioso-administrativo ante o Xulgado do Contencioso-Administrativo con sede en Santiago, no prazo de dous meses, de conformidade co establecido nos artigos 30, 114-c) y 112.3 da Lei 39/2015, do 1 de outubro, do Procedemento Administrativo Común das Administracións Públicas, e 8, 10 e 46 da Lei 29/1998, do 13 de xullo, Reguladora da Xurisdición Contencioso-Administrativa. En caso optar pola interposición do recurso de reposición non poderán interpor o recurso contencioso-administrativo ata que se haxa notificación a resolución expresa do recurso de reposición ou transcorrese un mes desde a súa interposición sen recibir a notificación, data en que poderá entenderse desestimado por silencio administrativo. Todo iso sen prexuízo poidan interpor calquera outro recurso que estimen oportuno. Rianxo, 19 de maio de 2022. Asinado electronicamente: o alcalde, Adolfo Muíños Sánchez
24/05/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expeddiente DH. A15.71905. Solicitude de concesión de augas públicas presentada por Juan Varela Cornes (Trazo)

SERVIZO TERRITORIAL DA ZONA HIDROGRÁFICA DE GALICIA CENTRO ANUNCIO Expediente: DH. A15.71905 Maier Cracana Garcia Verdugo, con NIF 3318*****, solicita de Augas de Galicia a renovación da concesión dun aproveitamento de augas públicas coas seguintes características: SOLICITANTE: Maier Cracana Garcia Verdugo CAUDAL MÁXIMO INSTANTÁNEO: 0,5 l/s VOLUME TOTAL ANUAL: 1.955 m 3 /ano DESTINO: uso doméstico ORIXE: manancial na parcela n.º 596 do polígono 508 LUGAR: A Igrexa PARROQUIA: Xavestre CONCELLO: Trazo O aproveitamento consiste na captación dun manancial na parcela nº 596 do polígono 508 (referencia catastral 15087B50800596) por medio dun tubo de PVC, en disposición soterrada polas parcelas 592 e 591, e cruzando viais públicos, ata unha arqueta de rexistro, situada a carón da parcela 618. Dende esta arqueta sae outro tubo de PVC e en disposición soterrada, ata un depósito de regulación de 1.000 litros de capacidade. Dende este depósito sae un tubo de 32 mm de diámetro ata a propiedade do usuario, na parcela n.º 618 do polígono 508, de referencia 15087B50800618. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Trazo ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial -Jesús Antonio Manrique Merino (sinatura dixital), 6 de maio de 2022.
24/05/2022 | Administración LocalMunicipal
Ferrol
Urbanismo. Planeamento e Xestión
Ampliación do prazo para presentar a documentación do apartado 12. B da convocatoria das subvencións para a rehabilitación de edificios e vivendas do Plan estatal de vivenda 2018-2021, anualidade 2021

O concelleiro delegado da Área de Urbanismo e Infraestruturas, Mobilidade, Vivenda e Rehabilitación, Contratación, Centro de Recursos Informáticos e Organización Interna do Concello de Ferrol aprobou mediante decreto de data 18.05.2022, o seguinte acordo: “Único: Ampliar en 4 días hábiles o prazo para presentar a documentación do apartado 12. B da convocatoria das subvencións para a rehabilitación de edificios e vivendas nas áreas de A Magdalena e Ferrol Vello, A Graña e Esteiro Vello, Concello de Ferrol. Convenios do 01.12.2021, Plan estatal de vivenda 2018-2021, anualidade 2021, sempre que o prazo estea iniciado pero non vencido nas datas nas que se produciu a incidencia técnica comunicada polo Centro de Recursos Informáticos (14, 15, 16 e 17 de maio de 2022).” Ferrol, 19 de maio de 2022. O concelleiro delegado titular da Área de Urbanismo e Infraestruturas, Mobilidade, Vivenda e Rehabilitación, Contratación, Centro de Recursos Informáticos e Organización Interna (por delegación da Alcaldía de 08/07/2019 (BOP 22/07/2019) Julián Reina Villalón
24/05/2022 | Administración LocalMunicipal
A Laracha
Delegación de funcións do alcalde no tenente de alcalde do 16 ao 20 de maio de 2022

Con motivo da miña ausencia os días do 16 ao 20 de maio do 2022, ambos incluídos, por motivo de un viaxe internacional representando ao Concello da Laracha, e ao abeiro dos artigos 23.3 e 4 da Lei 7/1985, de 2 de abril, Reguladora das Bases de Réxime Local, o artigo 63 da Lei 5/1997, de 22 de xuño, de Administración Local de Galicia e os artigos 44 e 47 do Regulamento de Organización, Funcionamento e Réxime Xurídico das Corporacións Locais aprobado por Real Decreto 2568/1986 de 28 de novembro, RESOLVO: PRIMEIRO.- Delegar durante a miña ausencia, a favor de D. GABRIEL IULIAN SABADOR EL GHAZI, primeiro tenente de alcalde, a totalidade das miñas atribucións do 16 ao 20 de maio de 2022, ambos incluídos. SEGUNDO.- Mandar publicar esta resolución no Boletín Oficial da Provincia. A Laracha, 12 de maio de 2022 O alcalde José Manuel López Varela
24/05/2022 | Administración LocalMunicipal
Narón
Intervención
Edicto aprobación dos padróns fiscais das taxas pola utilización das instalacións deportivas, do mes de maio e do padrón fiscal adicional do mes de abril de 2022

A Xunta de Goberno Local en data 19/05/2022, acordou aprobar o padrón fiscal das taxas pola utilización das instalacións deportivas, do mes de maio de 2022, por importe de 7.377,70 € e 43 recibos e o padrón fiscal adicional das taxas pola utilización das instalacións deportivas, do mes de abril de 2022, por importe de 959,45 € e 23 recibos. Exposición: Os padróns quedarán expostos ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o periodo de exposición pública contra as liquidacións incorporadas aos padróns, tódolos interesados poderán interpoñer as reclamacións ou alegacións que consideren pertinentes. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de octubre, do Procedemento Administrativo Común das Administracións Públicas. Non obstante, se se considera convinte, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, xeral tributaria e no artigo 75 da Ordenanza Fiscal nº 1 xeral de xestión, recadación e inspección. Narón, 19 de maio de 2022 A alcaldesa Marián Ferreiro Díaz
24/05/2022 | Administración LocalMunicipal
Narón
Intervención
Edicto aprobación do padrón fiscal da taxa polos servizos prestados nas escolas infantís municipais, do mes de maio de 2022

A Xunta de Goberno Local, en sesión celebrada o día 19/05/2022, adoptou entre outros os acordos seguintes: Primeiro: Aprobar o padrón fiscal da taxa polos servizos prestados nas escolas infantís municipais, do mes de maio de 2022, cun total de 197 contribuintes e por importe de 16.125,51 €. Exposición: O padrón quedará exposto ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de octubre, do Procedemento Administrativo Común das Administracións Públicas. Non obstante, se se considera convinte, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, xeral tributaria e no artigo 75 da Ordenanza Fiscal nº 1 xeral de xestión, recadación e inspección. Narón, 19 de maio de 2022 A alcaldesa- presidenta Marián Ferreiro Díaz
24/05/2022 | Administración LocalMunicipal
Pontedeume
Delegación de funcións da Alcaldía-Presidencia.

Por medio do decreto número 330/2022 do 16 de maio, resolveuse delegar a totalidade das funcións da Alcaldía, segundo o seguinte: Tendo en conta que esta Alcaldía se ausentará do termo municipal durante o día 18 de maio de 2022 Logo de ver a Resolución de Alcaldía nº 380/2019 de 20.06.2019, de “Nomeamento de Tenentes de Alcalde. Mandato Corporativo 2019.2023” cuxo contido se transcribe, en estrato: “.//. PRIMEIRO.- Nomear Tenentes de Alcalde aos seguintes concelleiros membros da Xunta de Goberno Local: 1º Tenente de Alcalde: D. José Simoes Couceiro.2º Tenente de Alcalde: D. Daniel Ríos Fernández.3º Tenente de Alcalde: Dna. Onofra Loka De la Moneda.4º Tenente de Alcalde: Dna. Fabian Francisco Lombardo Talpas.”.//.” En virtude ao establecido no artigo 47 do Real decreto 2568/1986, de 28 de novembro, polo que se aproba o regulamento de organización, funcionamento e réxime xurídico das entidades locais (en diante ROF):, en estrato, o seguinte:”1. Corresponde aos Tenentes de Alcalde, en canto tales, substituír na totalidade das súas funcións e pola orde do seu nomeamento, ao Alcalde, nos casos de ausencia [.//.] “ Conforme ao disposto nos artigos 47 e 44 do ROF e en virtude das atribucións que me confire o artigo 21 da Lei 7/1985 de 2 de abril reguladora das bases de réxime local, sendo competencia de Alcaldía, RESOLVO: PRIMEIRO.- Delegar a totalidade das funcións da Alcaldía ao 1º Tenente de Alcalde, Don José Simoes Couceiro debido á ausencia do Sr. Alcalde Don Bernardo Fernández Piñeiro, o día 18 de maio de 2022. SEGUNDO.- A delegación terá efecto dende o momento da súa sinatura, sen prexuízo da súa preceptiva publicación no “Boletín Oficial da Provincia”.//. Documento asinado dixitalmente por D. José Simoes Couceiro, alcalde en funcións, en Pontedeume o día 18 de maio de 2022
24/05/2022 | Administración LocalMunicipal
Fisterra
Aprobación Inicial do Padrón Fiscal da taxa polo subministro de auga potable do concello de Fisterra - ano 2022

Por resolución da alcaldía número 197/2022, de 18/05/2022, adoptouse o seguinte acordo: 1º) Aprobar inicialmente o padrón da taxa polo subministro de auga potable do concello de Fisterra, (Ordenanza Fiscal publicada no BOP nº 154 de 14/08/2022), referido ao ano 2022, no que constan 2742 recibos por un importe total de douscentos sesenta e nove mil setecentos setenta e cinco euros e noventa e catro céntimos (269.775,94 €). 2º) Expoñer ao público todos os datos incorporados ao Padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación e na web municipal. Esta exposición, por prazo de quince días desde a correspondente publicación no BOP, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria.3º) Fronte aos recibos incorporados ao Padrón, todos os interesados poderán interpoñer RECURSO DE RESPOSICIÓN ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado desde o día seguinte ao remate da exposición ao público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes desde a súa interposición. Contra a desestimación presunta do recurso poderase interpoñer RECURSO CONTENCIOSO-ADMINISTRATIVO ante o Xulgado do Contencioso - Administrativo de A Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal e como establece o artigo 46.1 da Lei 29/1988, do 13 de xullo, reguladora da xurisdición contencioso - administrativa. Tamén se poderá interpoñer calquera outro recurso que se estime convinte. Fisterra, 18 de maio de 2022 O Alcalde-Presidente Asdo. José Marcote Suárez
24/05/2022 | Administración LocalMunicipal
Culleredo
Economía, Facenda e Réxime Interior
Aprobación definitiva do orzamento do exercicio 2022

O Pleno da Corporación, en sesión celebrada o 30 de marzo de 2022, aprobou inicialmente o orzamento xeral para o exercicio económico de 2022. O orzamento estivo exposto ao público, previo anuncio no boletín oficial da provincia, por un prazo de quince días hábiles, durante o que se presentaron reclamacións contra o mesmo. En sesión celebrada o 19 de maio de 2022, o Pleno aprobou definitivamente o orzamento para o exercicio 2022. De conformidade co disposto no artigo 169 do RDL 2/2004 polo que se aproba o texto refundido da lei reguladora das Facendas Locais, publícase o resumo por capítulos do orzamento. ESTADO DE INGRESOS ESTADO DE GASTOS Na referida sesión acordouse tamén a aprobación do cadro de persoal, que de acordo co disposto no artigo 127 do RDL 781/86, do 18 de abril, publícase: Culleredo, a 19 de maio de 2022. A concelleira delegada de facenda, patrimonio e administración electrónica Asdo.: Marta María Iglesias Becerra P. D. Resolución do 13/07/2020; BOP núm.114, do 23/07/2020
23/05/2022 | Administración LocalMunicipal
Sobrado
Anuncio de oferta de emprego público de 2022 para a estabilización do emprego temporal do Concello de Sobrado (Lei 20/2021)

Por Decreto de alcaldía nº 208/2022, de data 19.05.2022, aprobouse a oferta pública de emprego do ano 2022 para a estabilización de emprego temporal, coas seguintes prazas: O que se fai público en cumprimento do disposto no artigo 91 da Lei 7/1985, do 2 de abril, da Lei reguladora das bases de réxime local e no artigo 70 do texto refundido da Lei del Estatuto básico do empregado público, aprobado polo Real decreto lexislativo 5/2015, do 30 de outubro. Sobrado, a 19 de maio de 2022 O alcalde Luis Lisardo Santos Ares
23/05/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.82794. Peche de parcela. Concello de Carballo

Juan Carlos Sánchez Gómez, solicita de Augas de Galicia por atoparse nas marxes do río Queo de Abaixo, a autorización de obras, no polígono 243, parcela 171, no lugar de A Charrúa, parroquia de Bértoa (Santa María), Concello de Carballo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.82794. As obras solicitadas consisten no peche de parcela mediante muro de formigón rematado mediante maia ríxida. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 16 de maio do 2022 A/o xefa/e do Servizo Territorial – Luz Andrea Errasti Tayant (Sinatura dixital)
23/05/2022 | Administración LocalMunicipal
Arzúa
Aprobación padrón taxa recollida de lixo 2022

Con data 19/05/2022 por esta Alcaldía apróbase inicialmente o padrón da taxa pola recollida de lixo do ano 2022 co detalle seguinte: Padrón do ano 2022 (3771 recibos por importe total de 231.346,10 euros). O padrón aprobado expónse ó público nas oficinas do Concello de Arzúa durante QUINCE DÍAS hábiles, contados a partir da publicación do anuncio no Boletín Oficial da Provincia, a efectos de que poida ser examinado e presentar as oportunas reclamacións. No caso de non presentarse reclamacións, a citada aprobación elevarase automaticamente a definitiva. Esta exposición servirá de notificación colectiva a todos os contribuíntes nos termos establecidos no artigo 102.3 da Lei 58/2003, do 17 de decembro, Xeral Tributaria. Contra o citado padrón os interesados poderán interpor recurso de reposición, segundo o disposto no artigo 14 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora de Facendas Locais, ante a Alcaldía no prazo DUN MES contado dende o día seguinte ao remate da exposición pública do padrón. A interposición do recurso non suspende a eficacia das liquidacións correspondentes. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderase interpor recurso contencioso-administrativo, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Non obstante, se o consideran oportuno, os interesados poderán empregar e exercitar calquera outro recurso que se estime conveniente. O que se fai público para xeral coñecemento e efectos oportunos. Arzúa, a 19 de maio de 2022 O alcalde José Luis García López
23/05/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.81749. Vivenda e peche. Concello de Oleiros

Irene Mary Jenifer Carmen Cenarruzabeitia Ric, solicita de Augas de Galicia por atoparse nas marxes do río Punxeiro, a autorización de obras, na parcela de referencia catastral 39339410NJ5033S, no lugar de Cividáns, Mera, parroquia de Serantes (San Xián), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.81749. As obras solicitadas consisten na dunha vivenda composta de planta baixa e peche de parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 16 de maio do 2022 A/o xefa/e do Servizo Territorial – Carlos Anselmo Guijarrubia Monguet (Sinatura dixital)
23/05/2022 | Administración LocalMunicipal
Negreira
Aprobación da oferta de emprego público 2022 para a estabilización de emprego temporal do Concello de Negreira

ANUNCIO CONCELLO DE NEGREIRA Con data de 19 de maio de 2022 ditouse o Decreto de Alcaldía número 146/2022 mediante o cal se aproba a Oferta de Emprego Público deste Concello de Negreira para o ano 2022 para a estabilización de emprego temporal, sendo o contido do citado Decreto o seguinte: “DECRETO ASUNTO: Aprobación da Oferta de Emprego Público 2022 para a estabilización de emprego temporal do Concello de Negreira EXPEDIENTE: 2022/G003/000151 Don Manuel Ángel Leis Míguez, Alcalde-Presidente do Concello de Negreira, na provincia de A Coruña. Vistos os Informes xurídico de data 11 de maio de 2022 e de Intervención de data 12 de maio de 2022. Vista a conformidade unánime amosada pola Mesa Xeral de Negociación celebrada con data 18 de maio de 2022. Tendo en conta seguinte lexislación aplicable: - Artigo 2, Disposición adicional primeira, cuarta, quinta e sexta, oitava e novena e a disposición transitoria primeira da Lei 20/2021 do 28 de decembro, de medidas urxentes para a redución da temporalidade no emprego público. - Artigos 10, 11, 37, 69 e 70 e a Disposición adicional cuarta do texto refundido da Lei do Estatuto Básico do Empregado Público aprobado polo Real Decreto Lexislativo 5/2015, do 30 de outubro. - Artigo 128 do texto refundido das disposicións legais vixentes en materia de Réxime Local aprobado polo Real Decreto Lexislativo 781/1986, do 18 de abril. - Artigos 91 e 21.1. g) da Lei 7/1985, de 2 de abril, Reguladora das Bases do Réxime Local. No uso das atribucións que me outorga a lexislación do réxime local, RESOLVO: Primeiro.- Aprobar a Oferta de Emprego Público deste Concello para o ano 2022 para a estabilización de emprego temporal, que contén as seguintes prazas: PROCEDEMENTO SELECTIVO DE CONCURSO: QUENDA DE DISCAPACIDADE PROCEDEMENTO SELECTIVO DE CONCURSO-OPOSICIÓN Segundo.- Publicar a Oferta de Emprego Público para a estabilización de emprego temporal do Concello de Negreira no Boletín Oficial da Provincia da Coruña. Terceiro.- A publicación da convocatoria para a cobertura das prazas incluidas no Oferta para a estabilización temporal deberá ser antes do 31 de decembro de 2022 e a súa resolución antes do 31 de decembro de 2024. Cuarto.- Dar conta desta Resolución ao Pleno da Corporación na próxima sesión ordinaria que celebre. Negreira á data da sinatura electrónica O alcalde Manuel Ángel Leis Míguez” Negreira, 19 de maio de 2022. O alcalde Manuel Ángel Leis Míguez
23/05/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.84131. Edifico de viendas. Concello de Oleiros

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Disecon Desarrollos Urbanísticos, S. L. solicita de Augas de Galicia, por atoparse nas marxes do río s/d, a autorización de obras na parcela de referencia catastral 3831605NJ5033S, no lugar de Rúa Eduardo Galeano, Urb. Cividans, parroquia de Serantes (San Xián), concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.84131. As obras solicitadas consisten na construción dun edificio composto de 14 vivendas, locais comerciais e 2 sotos para aparcamento. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 16 de maio do 2022. A/o xefa/e do Servizo Territorial - Julieta Belen Candini Lucin (sinatura dixital)
23/05/2022 | Administración LocalMunicipal
Sada
Secretaría
Desistencia da inclusión na oferta de emprego público 2021 dunha praza

A Alcaldía do Concello de Sada aprobou o 20 de maio de 2022 o Decreto núm.691/2022, que a continuación se transcribe na súa parte dispositiva: 1.º.–Desistir da inclusión na oferta de emprego público deste Concello para 2021, dunha das dúas prazas vacantes de conserxe (grupo V de persoal laboral), que corresponde a un dos postos conserxe de educación e cultura, código 060007 da RPT, adscrito ao CEIP Sada y sus contornos, dado que a dita praza incluíuse na OEP 2021 por erro, porque está pendente de execución da sentenza e resolucións relacionadas ditadas polo TSXG no PO 862/2010 que lle afectan 2.º.–Publicar á parte dispositiva desta resolución no Boletín Oficial da Provincia. O que se publica para xeral coñecemento. Sada, 20 de maio de 2022. O alcalde Óscar Benito Portela Fernández